Document ID: /roh_data/filtered/fineweb-2-filterrobots_roh.jsonl.gz/9485

Mardi la damaun è in’alpinista morta sut la Fuorcla Prievlusa sin il territori da Samedan. Sco la Polizia chantunala scriva, era ina Svizra da 34 onns partida ensemen cun ses partenari davent da la chamona Tschierva en direcziun dal Piz Bernina. Cura che la dunna haja vulì sa tegnair vi dad in grip, saja quel sa statgà e la dunna saja crudada 50 fin 100 meters en la profunditad. La Polizia chantunala dal Grischun vegn ad intercurir l'andament da l'accident.
RTR novitads 10:00